Ozzy Osbourne

John Michael «Ozzy» Osbourne (1948–2025) var en britisk vokalist, låtskriver og mediepersonlighet. Han var med på å grunnlegge heavy metal-bandet Black Sabbath i 1968 og oppnådde internasjonal berømmelse i løpet av 1970-årene som bandets frontfigur. For sitt musikalske virke mottok Osbourne en rekke utmerkelser, deriblant en Grammy-pris i 1994 og Hollywood Walk of Fame i 2002.

Han hadde bosted både i USA og i Buckinghamshire i England.

 Black Sabbath 

venstre|miniatyr|Black Sabbath i 1970. Ozzy til høyre.
Osbourne var fan av The Beatles i ung alder. Han var vokalist i heavy metal-bandet Black Sabbath fra gruppa ble dannet i 1968 til han ble sparket i 1979. Han slet da med tungt alkohol- og narkotikamisbruk, men med hjelp fra sin kone og manager Sharon klarte han å få misbruket under kontroll og etablerte seg etter hvert som soloartist, under navnet Ozzy Osbourne. Han ble i 1997 gjenforent med Black Sabbath og var offisielt medlem til sin død. I denne tiden har det kun blitt gitt ut to album, konsertalbumet Reunion fra 1998 og 13 fra 2013.

Som medlem av Black Sabbath ble han i 2006 innvotert i Rock and Roll Hall of Fame.

 Solokarrieren 
venstre|miniatyr|Ozzy Osbourne i 1982.
Osbournes første soloalbum var Blizzard of Ozz fra 1980. Flere andre album fulgte og etablerte Osbourne som et av heavy rock-sjangerens største navn på 1980-tallet. Hans ville sceneopptreden hjalp ham også å skape seg navn som soloartist. Han skapte avisoverskrifter ved å bite hodet av en flaggermus på scenen under en konsert 20. januar 1982, og på et møte med plateselskapet Epic Records 27. mars 1981 bet han hodet av to levende duer. Samme år under en turné ble han arrestert for å ha urinert i beruset tilstand på en kenotaf reist til minne om dem som falt ved slaget ved Alamo i Texas, et av de mest «hellige» monumentene i USA.

Låten «Suicide Solution» fra 1980 som han selv først hevdet ble skrevet for avdøde Bon Scotts ære, men som tekstforfatter Bob Daisley senere har avslørt egentlig handler om Osbournes daværende egne alkoholproblemer, skapte også avisoverskrifter da det ble påstått at to amerikanske tenåringer hadde begått selvmord etter å ha hørt låten. Det ble rettssak hvor Osbourne måtte møte, men han ble til slutt frikjent.

19. mars 1982 omkom gitaristen Randy Rhoads, kun 25 år gammel, i en flyulykke. Randy Rhoads blir sett på som et av de fremste gitartalentene i historien, og i 1987 ga Ozzy Osbourne ut konsertalbumet Ozzy Osbourne & Randy Rhoads: Tribute til minne om den avdøde gitaristen. Rhoads ble erstattet av Jake E. Lee i 1982, og han var med på to album. Lee ble erstattet av Zakk Wylde i 1987.

I 1993 annonserte Osbourne at han at han hadde gitt ut sitt siste album, holdt sin siste konsert, og at han pensjonerte seg fra musikken. Han kom imidlertid tilbake allerede to år senere med albumet Ozzmosis og startet den mer eller mindre årlige konsertturneen Ozzfest. Han spilte også på Blizzcon 2009 med sin nye gitarist Gus G. Dette var den første konserten Gus G. spilte med Osbourne.

I 2024 ble han innlemmet i Rock and Roll Hall of Fame for andre gang, denne gang som soloartist.

 Annet 
Ozzy Osbournes stjerne på Hollywood Walk of Fame.|thumb
Fra 2002 til 2005 hadde han sitt eget realityprogram på MTV, The Osbournes, som fulgte livet til Osbourne og familien. I 2005 ble det kjent at han hadde blitt diagnostisert med nervesykdommen Parkin-syndrom. Han fikk i 2002 en stjerne på Hollywood Walk of Fame. I januar 2020 avslørte Osbourne at han i februar 2019 fikk diagnosen Parkinsons sykdom. Han døde av hjerteinfarkt i Buckinghamshire i 2025, få uker etter avskjedskonserten med Black Sabbath.https://news.sky.com/story/ozzy-osbourne-dies-just-weeks-after-farewell-show-13400248

 Bandmedlemmer 

+Siste medlemmerNavnInstrumentPeriodeRef.Ozzy Osbourne († 2025)Hovedvokal1980–2025Zakk WyldeSologitar; Støttevokal1987–1992, 1995, 1998, 2001–2004, 2006–2009, 2017–2025Rob NicholsonBass2003–2025Adam WakemanKeyboard; Rytmegitar2004–2025Tommy ClufetosSlagverk2009–2025

 Diskografi 
 Black Sabbath 

+Studioalbum med Black Sabbath#ÅrTittelRolleRef.11970Black SabbathVokal • Låtskriver (spor 1–4, 6) • Munnharmonika (spor 2)2ParanoidVokal • Låtskriver • Sangtekstforfatter (spor 8)31971Master of RealityVokal • Låtskriver (spor 1, 3, 4, 6–9)41972Black Sabbath Vol. 4Vokal • Låtskriver51973Sabbath Bloody SabbathVokal • Synthesizer (spor 5, 6), «Hender» (spor 7)61975SabotageVokal71976Technical Ecstasy81978Never Say Die!Vokal (hovedvokal)9201313Vokal • Munnharmonika (spor 7)

 Solo 

+Studioalbum med Ozzy Osbourne#ÅrTittelRolleRef.11980Blizzard of OzzVokal (hovedvokal, harmoni) • Låtskriver (spor 1–3, 5–9)21981Diary of a MadmanVokal (hoved- og støttevokal) • Låtskriver (spor 1–8)31983Bark at the MoonVokal (hovedvokal) • Låtskriver • Sangtekstforfatter 41986The Ultimate SinVokal • Låtskriver (spor 1–9)51988No Rest for the WickedVokal • Låtskriver61991No More Tears71995Ozzmosis82001Down to Earth92005Under CoverVokal102007Black RainVokal • Låtskriver • Munnharmonika112010ScreamVokal • Låtskriver122020Ordinary ManVokal • Låtskriver • Munnharmonika (spor 6)132022Patient Number 9Vokal • Låtskriver • Munnharmonika (spor 10)

 Konserter i Norge 
#KonsertdatoFestivalSted, ByTurnéRef.13. april 1989Drammenshallen, DrammenNo Rest for the Wicked Tour225. februar 1992Rockefeller Music Hall, OsloTheatre of Madness327. november 1995Sentrum Scene, OsloRetirement Sucks48. juni 2007Trondheim Rock FestivalLerkendal, TrondheimBlack Rain510. juni 2007Oslo Spektrum, Oslo62. september 2010Døgnvillfestivalen 2010Valhall stadion, TromsøScream74. september 2010Rått og RådeLassa, Stavanger86. august 2011Odderøya Amfi, Kristiansand929. mai 2012Bergen Calling FestivalBergenhus Festning, BergenOzzy & Friends 2012 Tour1031. mai 2012Oslo Spektrum, Oslo1120. juni 2018Tons of Rock 2018Fredriksten Festning, HaldenNo More Tours 2

 Galleri 

 Referanser 

 Eksterne lenker 

  Ozzfests hjemmeside


  «Speak of the Devil» på YouTube


Kategori:Ozzy Osbourne-medlemmer
Kategori:Black Sabbath-medlemmer
Kategori:Heavy metal-musikere
Kategori:Britiske tradisjonell metal-band
Kategori:Engelske sangere
Kategori:Medlemmer av Rock and Roll Hall of Fame
Kategori:Medlemmer av Rock and Roll Hall of Fame (gruppemedlem)
Kategori:Personer fra Birmingham
Kategori:Hollywood Walk of Fame
Kategori:Grammy Award-vinnere